McGregor-fees lok ál meer van oor die land om digkuns te vier | Netwerk24
18 Julie 2018 13:00
McGregor se Gedigtefees word vanjaar vir die sesde keer aangebied. Foto: Dani’s Photos
Deelnemers sluit in Kobus Moolman, Galeo Saintz, Douglas Reid Skinner, Patricia Schonstein, Athol Williams, Toast Coetzer, Erns Grundling, Joan Hambidge, Phillippa Yaa de Villiers, Willem Fransman, Fourie Botha en Lara Kirsten.
Daar is ook verskeie oopmikrofoonsessies wat gereël word deur die Kaapse groepe Off the Wall en Grounding Sessions. Soos elke jaar is daar op die Vrydagoggend ’n spesiale program wat vir leerlinge van omliggende skole aangebied word.
Daar is ook vanjaar opwindende aanbiedinge deur teatergroepe. The MotherTongue Project-jeugteatergeselskap, wat in McGregor gesetel is, bied Memories of Water aan. In
Erns Grundling en Toast Coetzer.
dié selfgeskrewe teks in Engels, Afrikaans en Xhosa, word digkuns, teater en musiek saamgevoeg.
Tien digters van die Life Righting Collective bring die produksie Finding Water: This Is How It Is na die fees.
’n Inisiatief wat vanjaar vir die eerste keer aangepak word, is die Helenvale Poets se Back a Buddy-projek. Hulle poog om met behulp van borgskappe en skenkings 20 jong digters uit Helenvale, ’n arm en geweldgeteisterde gebied in Port Elizabeth, na die fees te bring.
Op dié manier wil hulle vir jong mense die geleentheid gee om hulself kreatief uit te druk en om deur middel van digkuns hul medemens beter te leer ken.
Billy Kennedy, stigter van die fees, sê dit is ongelooflik om te sien hoe die fees die laaste paar jaar gegroei het.
Fourie BothaFoto: Ruben Rossouw
“Ons kry elke jaar meer en meer belangstelling van digters oor Suid-Afrika heen wat wil deelneem. Ek glo digkuns is van onskatbare waarde vir ons samelewing.
“McGregor is die volmaakte dorpie vir die viering van digkuns. Alles is binne loopafstand en die plattelandse sjarme van die dorp dra by tot ’n unieke ervaring.”
Vir meer inligting en die volledige lys van digters by vanjaar se Gedigtefees besoek https://poetryinmcgregor.co.za.
* Kaartjies is beskikbaar by Computicket by https://online.computicket.com/web/festival/poetry_in_mcgregor_2018/33964238.
Meer oor: Digkuns | Mcgregor
Steinhoff-boek ’n SA topverkoper
Nóg warm op die rak in Julie